2. ΝΟΜΟΘΕΤ. ΔΙΑΤΑΓΜΑ υπ’ αριθ. 437 της 21/30 Οκτ. 1947 (ΦΕΚ Α΄ 239) Περί κυρώσεως του εν Ν. Υόρκη τη 22 Ιουλ. 1946 υπογραφέντος μεταξύ των Ηνωμένων Εθνών Πρωτοκόλλου περί του Διεθνούς Γραφείου Δημοσίας Υγιεινής. Άρθρον μόνον. - Κυρούται και έχει πλήρη και νόμιμον ισχύν το εν Ν. Νέα Υόρκη τη 22 Ιουλ. 1946 υπογραφέν μεταξύ των Ηνωμένων Εθνών Πρωτόκολλον περί Διεθνούς Γραφείου Δημοσίας Υγιεινής, ούτινος το κείμενον έπεται εν Γαλλικώ Πρωτοτύπω και Ελληνική μεταφράσει. Η ισχύς του Πρωτοκόλλου τούτου άρξεται αφ’ ης, κατά το άρθρ. 7 του Πρωτοκόλλου τούτου, είκοσι Κυβερνήσεις θα έχουν καταστή μέρη αυτού. ΠΡΩΤΟΚΟΛΛΟΝ Περί του Διεθνούς Γραφείου Δημοσίας Υγιεινής Άρθρ.1.-Αι υπογράψασαι το Πρωτόκολλον τούτο Κυβερνήσεις συμφωνούσιν, ως προς εαυτάς, όπως αι υποχρεώσεις και τα καθήκοντα του Διεθνούς Γραφείου Δημοσίας Υγιεινής, ως ταύτα καθορίζονται υπό της Συμφωνίας της υπογραφείσης εν Ρώμη τω 1907, αναληφθώσιν υπό της Παγκοσμίου Οργανώσεως Υγείας ή υπό της προσωρινής αυτής Επιτροπής και όπως, υπό την  (Αντί για τη σελ.945(α)Σελ. 945(β) Τεύχος 1309 Σελ. 113 Παγκόσμια Οργάνωση Υγείας 34.Λ.δ.1-2 επιφύλαξιν των υπαρχουσών διεθνών υποχρεώσεων, λάβωσιν αύται τα αναγκαία προς τον σκοπόν τούτον μέτρα. Άρθρ.2.-Τα Συμβαλλόμενα δια του Πρωτοκόλλου τούτου Μέρη συμφωνούσιν αφ’ ετέρου, ως προς εαυτά, ότι από της ημερομηνίας της θέσεως εν ισχύϊ του Πρωτοκόλλου τούτου, αι υποχρεώσεις και τα καθήκοντα τα ανατεθέντα εις το Διεθνές Γραφείον Δημοσίας Υγιεινής υπό των διεθνών συμφωνιών, των αναφερομένων εν τω προσηρτημένω πίνακι 1, θα αναληφθώσιν υπό της Οργανώσεως ή υπό της Προσωρινής αυτής Επιτροπής. Άρθρ.3.-Η συμφωνία του 1907 θα παύση υφισταμένη και το Διεθνές Γραφείον θα διαλυθή όταν πάντα τα συμμετέχοντα της Συμφωνίας Μέρη συμφωνήσωσι να θέσωσι τέρμα εις αυτό. Συνομολογείται ότι πάσα Κυβέρνησις μετέχουσα της Συμφωνίας του 1907, θα έχη αποδεχθή δια της συμμετοχής αυτής εις το Πρωτόκολλον τούτο, όπως θέση τέρμα εις την Συμφωνίαν του 1907. Άρθρ.4.Τα Συμβαλλόμενα δια του Πρωτοκόλλου τούτου Μέρη συμφωνούσιν ωσαύτως όπως, εις περίπτωσιν καθ’ ην τα πάντα τα συμμετέχοντα εις την Συμφωνίαν του 1907 Μέρη δεν ήθελον συγκατατεθή όπως αύτη καταργηθή μέχρι της 15 Νοεμ. 1949, προβώσιν, κατ’ εφαρμογήν του άρθρ. 8 της ειρημένης Συμφωνίας, εις την καταγγελίαν της Συμφωνίας του 1907. Άρθρ.5.-Πάσα Κυβέρνησις, μετέχουσα της Συμφωνίας του 1907 και μη υπογράψασα το Πρωτόκολλον τούτο, δύναται, οποτεδήποτε, να αποδεχθή τούτο απευθύνουσα την πράξιν της αποδοχής εις τον Γενικόν Γραμματέα των Ηνωμένων Εθνών, όστις θέλει πληροφορήσει περί της προσχωρήσεως ταύτης πάσας τας υπογράψασας ή αποδεχθείσας το Πρωτόκολλον τούτο Κυβερνήσεις. Άρθρ.6.-Αι Κυβερνήσεις δύνανται να αποβώσι Μέρη του Πρωτοκόλλου τούτου δια: α)υπογραφής, άνευ επιφυλάξεως επικυρώσεως, β)υπογραφής, υπό επιφύλαξιν επικυρώσεως και μεταγενεστέρας αποδοχής, γ)απλής αποδοχής. Η αποδοχή συντελείται δια καταθέσεως επισήμου Πράξεως εις χείρας του Γενικού Γραμματέως των Ηνωμένων Εθνών. Άρθρ.7.-Το Πρωτόκολλον τούτο θα τεθή εν ισχύϊ όταν είκοσι Κυβερνήσεις μετέχουσαι της Συμφωνίας του 1907 γίνωσι Μέρη του Πρωτοκόλλου τούτου. Σελ. 946(β) Τεύχος 1309 Σελ. 114 Εις πίστωσιν των ανωτέρω οι Αντιπρόσωποι δεόντως εξουσιοδοτημένοι υπό των οικείων αυτών Κυβερνήσεων, υπέγραψαν το παρόν Πρωτόκολλον, συντεταγμένον εις την Αγγλικήν και Γαλλικήν γλώσσαν, των δύο κειμένων όντων εξ ίσου αυθεντικών, εις εν Πρωτότυπον, όπερ θέλει κατατεθή εις χείρας του Γενικού Γραμματέως των Ηνωμένων Εθνών. Ακριβή αντίγραφα τούτου θέλουσιν εκδοθή υπό του Γενικού Γραμματέως των Ηνωμένων Εθνών εις εκάστην των υπογραψασών και αποδεχθεισών Κυβερνήσεων και εις πάσαν ετέραν Κυβέρνησιν, ήτις κατά την ημερομηνίαν της υπογραφής του Πρωτοκόλλου τούτου, μετέχει της Συμφωνίας του 1907. Ο Γενικός Γραμματεύς θα κοινοποιήση, το ταχύτερον δυνατόν, εις πάσαν Κυβέρνησιν αποδεχθείσαν το Πρωτόκολλον τούτο, την ημερομηνίαν της θέσεως αυτού εν ισχύϊ. Εγένετο εν τη πόλει της Νέας Υόρκης την 22 Ιουλ. 1946. Προσηρτημένος Πίναξ 1 1)Διεθνής Υγειονομική Σύμβασις της 21 Ιουν. 1926. 2)Σύμβασις περί τροποποιήσεως της Διεθνούς Υγειονομικής Συμβάσεως της 21 Ιουν. 1926, υπογραφείσης την 31 Οκτ. 1938. 3)Διεθνής Υγειονομική Σύμβασις του 1944, περί τροποποιήσεως της Διεθνούς Υγειονομικής Συμβάσεως της 21 Ιουν. 1926. 4)Πρωτόκολλον παρατάσεως της Διεθνούς Υγειονομικής Συμβάσεως του 1944 (των υπογραφών γενομένων δεκτών από της 23 Απρ. 1946, ισχύς από 30 Απρ. 1946). 5)Διεθνής Υγειονομική Σύμβασις Αεροπλοΐας της 12 Απρ. 1933. 6)Διεθνής Υγειονομική Σύμβασις Αεροπλοΐας του 1944 περί τροποποιήσεως της Διεθνούς Υγειονομικής Συμβάσεως Αεροπλοΐας της 12 Απρ. 1933. 7)Πρωτόκολλον παρατάσεως της Διεθνούς Υγειονομικής Συμβάσεως Αεροπλοΐας του 1944 (των υπογραφών γενομένων δεκτών από της 23 Απρ. 1946 Ισχύς από 30 Απρ. 1946). 8)Διεθνής Συμφωνία περί των παρεχομένων ευκολιών εις τους ναύτας του Εμπορικού Ναυτικού δια την θεραπείαν των αφροδισίων νόσων. Βρυξέλλαι 1η Δεκ. 1924. 9)Σύμβασις περί οπίου. Γενεύη 19 Φεβρ. 1925. 10)Σύμβασις περί περιορισμού της παραγωγής και διακανονισμού της διανομής των ναρκωτικών φαρμάκων, Γενεύη 13 Ιουλ. 1931. 11)Σύμβασις περί του αντιδιφθεριτικού ορρού, Παρίσιοι 1η Αυγ. 1930. 12)Διεθνής Σύμβασις περί της αμοιβαίας προφυλάξεως κατά του δαγκείου πυρετού, Αθήναι, 25 Ιουλ. 1934. 13)Διεθνής Συμφωνία περί καταργήσεως των υγειονομικών πιστοποιήσεων, Παρίσιοι 22 Δεκ. 1934. 14)Διεθνής Συμφωνία περί καταργήσεως των προξενικών θεωρήσεων των Υγειονομικών πιστοποιήσεων, Παρίσιοι 22 Δεκ. 1934. 15)Διεθνής Συμφωνία περί μεταφοράς πτωμάτων, Βερολίνον, 10 Φεβρ. 1937. 34.Λ.δ.2 Παγκόσμια Οργάνωση Υγείας 